Toortsie se goedvoelstorie 13 – Saam-saam – toortsie.com
Toortsie se goedvoelstorie 13 – Saam-saam
Februarie 10, 2017 Februarie 10, 2017 ~ Toortsie
Ons het mos die laaste paar jaar regtig baie selfstandig geword. Eintlik het ons mekaar amper nie meer nodig nie. Ek doen die ding op my manier op my eie tyd en basta die res.
Die tegnologie maak dinge soveel makliker, die wêreld het klein geword, ons kan heeltemal op ons eie regkom. Maar kan ons? Kan ons regtig so op ons eie regkom, elkeen op sy eie mishoop?
Ek het verlede jaar ‘n groot projek aangepak, wat ek heeltemal op my eie wou doen. God het egter anders gedink oor hierdie saak en het vir my elke keer nóg iemand op my pad gesit met hulp, raad, bystand en veral talente wat ek nie het nie. Ewe skielik het my ou skamele poginkie óns wonderlike projek geword waar verskillende mense met fantastiese talente elkeen haar bydrae kon maak en ‘n eindproduk gegee het wat ver bo my verstand of vermoë was.
Want ons het mekaar nodig. Ek glo vas dat God nie bedoel het ons moet elkeen sy eie potjie krap, ‘man-man vir homself’, as ek nou die plaaswerkers se woorde mag aanhaal, nie.
Hierdie skrywery vir die voelgoedblog is ‘n heerlikheid, ‘n voorreg, ‘n fees, maar daar is ‘n stertjie aan. By elke storie moet ‘n foto kom en die uwe is geen fotograaf nie. Ek neem, op my beste, mik-en-drukkies met my selfoon, so wát gaan ek maak?
Weer eens, vra hulp! Daar is sóveel mense wat my tog te graag wil help. Weer eens kom ek tot die besef: God bedoel nie dat ek alles self en op my eie moet doen nie. Juis deur ander te gebruik in die uitbou van my eie talente, ontwikkel die ander persoon ook syne.
Saam-saam is ons baie beter!
Posted in Toortsie se voelgoedstories
‹ PreviousMy eerste skooldag opstel
15 thoughts on “Toortsie se goedvoelstorie 13 – Saam-saam”
Februarie 10, 2017 om 10:29 vm
Dit is so waar, Toortsie. Ek is lui om vir hulp te vra, probeer gewoonlik eers self regkom. Maar in die proses weerhou ons ander van ‘blessings’, en ook onsself.
Februarie 10, 2017 om 10:32 vm
Mens voel nie om ander te pla nie, daarom doen jy dit sommer self. Mens dink almal is so besig. Tog is daar regtig mense wat graag wil help! 🙂
Februarie 10, 2017 om 11:34 vm
Die Bybble se hoeka: hy wat alleen slaap, kry koud.
Februarie 10, 2017 om 11:44 vm
Praat jy! En dan slaap jy glad nie lekker nie!
Februarie 10, 2017 om 1:16 nm
Hoekom is vra so moeilik vir ons? Ek love dit om ander te help en is bly as iemand die vrymoedigheid het om my te vra. Tog ai, wil ons so op ons eie voetjies staan. Ons ontneem regtig ander van blessings.
Februarie 10, 2017 om 1:26 nm
Ek dink dit het te doen met die vrywording van die vrou. Ons moet nou so onsself bewys, in beheer wees, ons mag nie wys ons het iemand anders nodig nie.
Februarie 10, 2017 om 4:11 nm
Dink jy ons kan so stukkie vd emasipasie van die vrou uitvee om net weer bietjie vry te word om weer te kan vra.
Februarie 10, 2017 om 5:56 nm
Weet nie? Wat dink jy?
Februarie 10, 2017 om 5:47 nm
Self…. dit begin mos al vroeg vroeg in ons lewe. Ek wil self my skoene vasmaak, ek wil self aantrek…. en dan self ons maar voort deur die lewe. As ek eerlik moet wees hou ek nie van in ‘n groep werk nie…. ek wil self. Lekker naweek vir jou.
Februarie 10, 2017 om 5:57 nm
Ek ook! Maar met my boek het ek gesien wat hulp vir my beteken. So trek ek ook self. Hoe simpel kan mens wees!
Februarie 10, 2017 om 6:30 nm
Sê jy ek is simpel? Hoe moet ek nou voel so voor die naweek 😢 Spanwerk is seker lekker…. maar ek hou maar nogsteeds van self. Tot die bybel sê saam maak ons ‘n geheel…. jy weet die kop kannie vir die voete sê ek het jou nie nodig nie ens. Ai, ek sukkel maar met die een.
Februarie 10, 2017 om 7:33 nm
Nee man! Ek is die simpel een! 🤡
Februarie 11, 2017 om 5:23 nm
En tegnologie het dit nog makliker kom maak. Maar tegnologie is yskoud en die mens het ‘n stukkie warmte van ‘n medemens nodig op die beste v tye…
Februarie 11, 2017 om 11:47 nm
434,279 ste persoon wat hier inloer! Baie dankie en welkom! Hoop jy loer weer in.
Voorheen geskryf Kies Maand Oktober 2018 (15) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (18) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (118) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting suksesstories (7) Banting, LCHF (182) Bejaardesorg (3) Blogging (100) Boeke en flieks (106) Bybelkarakters A-Z (8) Camino de Santiago (2) Die avonture van Vetsak (6) Die lewe (152) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (15) English Blog posts (55) Geldsake (42) Geleefde Christenskap (350) God en ek (32) Grepe uit die lewe (1) Hekelwerk (10) Hoe om ‘n blog te begin (5) Huwelik en Verhoudings (107) Kosdinge (170) Kruinsig Plaasakkommodasie (1) Lawwighede; Tong-innie-kies (172) Lê jou eier (41) Motivering en Bemoediging (162) Musiek in die Bybel (10) Om ma te wees (37) Om ouma te wees (7) Opheffingswerk; Opvoeding (64) Opstelle (18) Oudword (2) ouers van volwasse kinders -ouerleiding (9) Ouerskap en ouerleiding (93) Overberg (63) Plaaslewe en Landbousake (175) Reis-ervarings (108) Sosiale media (6) Speletjies (33) Spinnekopstories (10) Studentelewe (9) Toorts se verbeeldingsvlugte (38) Toortsie en die kleinkinders (4) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (10) Uncategorized (326) Ursula (20) Verskeidenheid Onderwerpe (127) Verslanking (80) Vrae (15) Vroue in die Bybel (20) Vrouwees (20)
Sluit aan by 893 ander intekenaars